Държавен вестник, бр. 83, 2014 г., стр. 21

БРОЙ  83	
Д Ъ Р Ж А В Е Н  В Е С Т Н И К 	
СТР.  21  
МИНИСТЕРСТВО  
НА ОКОЛНАТА СРЕДА  
И ВОДИТЕ
ПРАВИЛНИК
за организацията и дейността на Експертния 
съвет за оценка на приоритетни вещества
Раздел I
Общи положения
Чл. 1. (1) С този правилник се уреждат 
организацията и дейността на Експертния 
съвет за оценка на приоритетни вещества 
(ЕСОПВ) по чл. 21, ал. 1 от Закона за защита 
от вредното въздействие на химичните вещес- 
тва и смеси (ЗЗВВХВС), наричан по-нататък 
„експертния съвет“.
(2) Експертният съвет е консултативен ор-
ган, който подпомага министъра на околната 
среда и водите при изпълнение на функци-
ите, определени в глави пета и пета „а“ от 
ЗЗВВХВС.
Раздел II
Дейности на експертния съвет
Чл. 2. Дейностите на експертния съвет 
включват:
1. идентифициране на приоритетни вещес- 
тва съгласно чл. 45, параграф 5 от Регламент 
(EO) № 1907/2006 на Европейския парламент 
и на Съвета от 18 декември 2006 г. относно 
регистрацията, оценката, разрешаването и 
ограничаването на химикали, за създаване на 
Европейска агенция по химикали, за измене-
ние на Директива 1999/45/ЕО и за отмяна на 
Регламент № 793/93 на Съвета и Регламент 
№ 1488/94 на Комисията, както и на Директива 
76/769/ЕИО на Съвета и директиви 91/155/ 
ЕИО, 93/67/ЕИО и 2000/21/ЕО на Комисията 
(ОВ, L 136 от 29.05.2007 г.), наричан по-нататък 
„Регламент REACH“, с цел включването им 
в Подробния план за действие на Общността 
(CoRAP) въз основа на данни от регистрация, 
мониторинг, епидемиологични изпитвания и 
надзор на пазара;
2. скрининг на потенциално опасни веще-
ства за включване в CoRAP съгласно чл. 44, 
параграф 2 от Регламент REACH с цел из-
вършване на оценка или включването им в 
Пътната карта на ЕС за идентифициране на 
вещества, пораждащи сериозно безпокойство;
3. участие в консултации с държавите 
членки, Европейската агенция по химикали 
(ЕСНА) и Европейската комисия (ЕК) при 
идентифициране на вещества, пораждащи 
сериозно безпокойство, извършване на анализ 
и изготвяне на предложения за избор на под-
ходящи регулаторни мeрки за управление на 
рисковете за човешкото здраве и/или околната 
среда от определени опасни вещества;
4. извършване на оценка на приоритетни 
вещества от CoRAP по реда на чл. 45, 46, 
47 и 49 от Регламент REACH, включително 
съвместна оценка с компетентен орган на 
друга държава членка;
5. изготвяне на доклади със заключения 
от извършени оценки с проекти на решения 
по смисъла на чл. 21, ал. 6 ЗЗВВХВС;
6. разглеждане на предложения от произ-
водители, вносители или потребители надолу 
по веригата за промяна на хармонизирана 
класификация и етикетиране на опасни вещес- 
тва по реда на чл. 37 (6) от Регламент (ЕО) 
№ 1272/2008 на Европейския парламент и на 
Съвета от 16 декември 2008 г. относно класи-
фицирането, етикетирането и опаковането на 
вещества и смеси, за изменение и за отмяна 
на директиви 67/548/ЕИО и 1999/45/ЕО и за 
изменение на Регламент (ЕО) № 1907/2006 
(ОВ, L 353 от 31.12.2008 г.), наричан по-нататък 
„Регламент CLP“;
7. изготвяне на предложения по смисъла 
на чл. 21, ал. 7, т. 1 и ал. 9 ЗЗВВХВС за хар-
монизиране или промяна на хармонизирана 
класификация и етикетиране на опасни ве-
щества по реда на чл. 37, параграфи 1 и 6 от 
Регламент CLP;
8. изготвяне на предложения по смисъла 
на чл. 21, ал. 7, т. 2 и 3 ЗЗВВХВС за разреша-
ване или ограничаване употребата на опасни 
вещества съгласно Регламент REACH;
9. изготвяне на предложения по смисъла на 
чл. 21, ал. 7, т. 4 ЗЗВВХВС за ограничаване 
употребата на опасни вещества или група от 
вещества в електрическо и електронно обо-
рудване (ЕЕО);
10. изготвяне на предложения за измене-
ние на списъка с ограничените вещества от 
Приложение II на Директива 2011/65/ЕС на 
Европейския парламент и на Съвета от 8 юни 
2011 г. относно ограничението за употребата 
на определени опасни вещества в електриче-
ското и електронното оборудване, наричана 
по-нататък „Директива RoHS-2“;
11. изготвяне на коментари или предложе-
ния за промени в представените от доклад-
чиците документи по чл. 24, ал. 1;
12. изготвяне на коментари или предложе-
ния за промени в проекторешения от други 
държави членки или ЕСНА съгласно чл. 52 
от Регламент REACH;
13. участие в заседания на комитетите на 
ECHA за разглеждане на предложения за из-
вършване на изпитвания въз основа на оценки 
на вещества, предложения за идентифициране 
на особено опасни вещества за разрешаване 
или ограничаване на употребата, предложе-
ния за хармонизиране на класификацията и 
етикетирането на опасни вещества и др.
Раздел III
Състав на експертния съвет
Чл. 3. (1) Експертният съвет за оценка на 
приоритетни вещества се създава със заповед 
на министъра на околната среда и водите.